Joseph Wiggins

Joseph Wiggins (født 3. september 1832 i Norwich, død 13. september 1905 i Harrogate) var en britisk sjøkaptein. Han var medlem av Royal Geographical Society

Han drev handel til sjøs blant annet ved å utnytte en del av den nordlige sjøruten til Sibir. Han var en foregangsmann når det gjaldt å vise nytten av handelsforbindelser sjøveien mellom landene ved Nordsjøen og de nordlige deler av Sibir. Han innledet reisene i 1874, og nådde Ob to ganger, og fem ganger reiste han med last til Jenisei hvor han en gang gikk over 3000 km oppstrøms. Han bidro til byggingen av den Transsibirske jernbane ved å frakte en stor last med jernbaneskinner.

Han ble hedret av tsar Aleksander III for sin pionervirksomhet, Adolf Erik Nordenskiöld mente Wiggins reise til Sibir var på høyde med den første britiske handelsseilas til India. I 1894 ble han tildelt Murchison Award av Royal Geographical Society.

Jonas Lied leste Wiggins bok om Sibir og Nordøstpassasjen noe som ga Lied ideer til forretningsvirksomhet i Sibir.Lied, Jonas: En sjøvei blir til. Det sibiriske kompanis historie. Oslo: Mortensen, 1958.

I 2016 ble vraket av damskipet Thames, som Wiggins brukt på Jenisei i 1876, funnet.
 Referanser 


 Eksterne lenker 
 ARCTIC, VOL. 47, NO. 4 (DECEMBER 1994) P. 405– 410 "Joseph Wiggins (1832 –1905)"

Kategori:Britiske forretningsfolk
Kategori:Personer fra Norwich